CELEX: 22017D2020
Language: hu
Date: 2016-04-29 00:00:00
Title: Az EGT Vegyes Bizottság 70/2016 határozata (2016. április 29.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/2020]

16.11.2017   
               
               
                  HU
               
               
                  Az Európai Unió Hivatalos Lapja
               
               
                  L 300/8
               
            AZ EGT VEGYES BIZOTTSÁG 70/2016 HATÁROZATA
      (2016. április 29.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/2020]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A Talaromyces versatilis sp. nov. IMI CC 378536 és a Talaromyces versatilis sp. nov. DSM 26702 által termelt endo-1,4-béta-xilanáz és endo-1,3(4)-béta-glükanáz készítmény hízó- és tenyészpulykák takarmány-adalékanyagaként történő felhasználásának engedélyezéséről (az engedély jogosultja az Adisseo France S.A.S.) szóló, 2015. december 10-i (EU) 2015/2304 bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  A Trichoderma citrinoviride Bisset (IM SD142) által termelt endo-1,4-béta-glukanázt (EC 3.2.1.4) tartalmazó készítmény brojlercsirkék, kisebb hízóbaromfifajok és elválasztott malacok takarmány-adalékanyagaként történő felhasználásának engedélyezéséről, valamint a 2148/2004/EK és az 1520/2007/EK rendelet módosításáról (az engedély jogosultja a Huvepharma NV) szóló, 2015. december 10-i (EU) 2015/2305 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Az L-cisztein-hidroklorid-monohidrát kutyák és macskák takarmány-adalékanyagaként történő engedélyezéséről szóló, 2015. december 10-i (EU) 2015/2306 bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  A menadion-nátrium-biszulfit és a menadion-nikotinamid-biszulfit valamennyi állatfaj takarmány-adalékanyagaként történő engedélyezéséről szóló, 2015. december 10-i (EU) 2015/2307 bizottsági végrehajtási rendeletet (4) bele kell foglalni az EGT-megállapodásba.
               
            
                  (5)
               
               
                  A Saccharomyces cerevisiae (CBS 615.94) által termelt alfa-galaktozidázból (EC 3.2.1.22) és az Aspergillus niger (CBS 120604) által termelt endo-1,4-béta-glükanázból (EC 3.2.1.4) álló készítmény tojótyúkok és kisebb tojóbaromfifajok takarmány-adalékanyagaként történő engedélyezéséről (az engedély jogosultja: Kerry Ingredients and Flavours) szóló, 2015. december 17-i (EU) 2015/2382 bizottsági végrehajtási rendeletet (5) bele kell foglalni az EGT-megállapodásba.
               
            
                  (6)
               
               
                  Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (7)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének II. fejezete a következőképpen módosul:
      
                  1.
               
               
                  Az 1zze. pont (2148/2004/EK bizottsági rendelet) és az 1zzzzh. pont (1520/2007/EK bizottsági rendelet) a következő franciabekezdéssel egészül ki:
                  
                              „—
                           
                           
                              
                                 32015 R 2305: a Bizottság 2015. december 10-i (EU) 2015/2305 végrehajtási rendelete (HL L 326., 2015.12.11., 43. o.)”.
                           
                        
            
                  2.
               
               
                  A szöveg a 156. pont ((EU) 2015/1416 bizottsági végrehajtási rendelet) után a következő pontokkal egészül ki:
                  
                              „157.
                           
                           
                              
                                 32015 R 2304: a Bizottság 2015. december 10-i (EU) 2015/2304 végrehajtási rendelete a Talaromyces versatilis sp. nov. IMI CC 378536 és a Talaromyces versatilis sp. nov. DSM 26702 által termelt endo-1,4-béta-xilanáz és endo-1,3(4)-béta-glükanáz készítmény hízó- és tenyészpulykák takarmány-adalékanyagaként történő felhasználásának engedélyezéséről (az engedély jogosultja az Adisseo France S.A.S.) (HL L 326., 2015.12.11., 39. o.).
                           
                        
                              158.
                           
                           
                              
                                 32015 R 2305: a Bizottság 2015. december 10-i (EU) 2015/2305 végrehajtási rendelete a Trichoderma citrinoviride Bisset (IM SD142) által termelt endo-1,4-béta-glukanázt (EC 3.2.1.4) tartalmazó készítmény brojlercsirkék, kisebb hízóbaromfifajok és elválasztott malacok takarmány-adalékanyagaként történő felhasználásának engedélyezéséről, valamint a 2148/2004/EK és az 1520/2007/EK rendelet módosításáról (az engedély jogosultja a Huvepharma NV) (HL L 326., 2015.12.11., 43. o.).
                           
                        
                              159.
                           
                           
                              
                                 32015 R 2306: a Bizottság 2015. december 10-i (EU) 2015/2306 végrehajtási rendelete az L-cisztein-hidroklorid-monohidrát kutyák és macskák takarmány-adalékanyagaként történő engedélyezéséről (HL L 326., 2015.12.11., 46. o.).
                           
                        
                              160.
                           
                           
                              
                                 32015 R 2307: a Bizottság 2015. december 10-i (EU) 2015/2307 végrehajtási rendelete a menadion-nátrium-biszulfit és a menadion-nikotinamid-biszulfit valamennyi állatfaj takarmány-adalékanyagaként történő engedélyezéséről (HL L 326., 2015.12.11., 49. o.).
                           
                        
                              161.
                           
                           
                              
                                 32015 R 2382: a Bizottság 2015. december 17-i (EU) 2015/2382 végrehajtási rendelete a Saccharomyces cerevisiae (CBS 615.94) által termelt alfa-galaktozidázból (EC 3.2.1.22) és az Aspergillus niger (CBS 120604) által termelt endo-1,4-béta-glükanázból (EC 3.2.1.4) álló készítmény tojótyúkok és kisebb tojóbaromfifajok takarmány-adalékanyagaként történő engedélyezéséről (az engedély jogosultja: Kerry Ingredients and Flavours) (HL L 332., 2015.12.18., 54. o.)”.
                           
                        
            2. cikk
      Az (EU) 2015/2304, az (EU) 2015/2305, az (EU) 2015/2306, az (EU) 2015/2307 és az (EU) 2015/2382 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. április 30-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. április 29-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 326., 2015.12.11., 39. o.
      
      
         (2)  HL L 326., 2015.12.11., 43. o.
      
      
         (3)  HL L 326., 2015.12.11., 46. o.
      
      
         (4)  HL L 326., 2015.12.11., 49. o.
      
      
         (5)  HL L 332., 2015.12.18., 54. o.
      
      
         (*1)  Alkotmányos követelmények fennállását nem jelezték.